作者：吴文英
词牌/韵律：庆春宫・高阳台

paragraphs: 残叶翻浓，馀香栖苦，障风怨动秋声。
云影摇寒，波尘销腻，翠房人去深扃。
昼成凄黯，雁飞过、垂杨转青。
阑干横暮，酥印痕香，玉腕谁凭。
菱花乍失娉婷。
别岸围红，千艳倾城。
重洗清杯，同追深夜，豆花寒落愁灯。
近欢成梦，断云隔、巫山几层。
偷相怜处，熏尽金篝，销瘦云英。